Анықтама. Бір түзуде жатпайтын үш нүктемен осы нүктелерді қосатын үш кесіндіден және сол кесінділермен шектелген жазықтықтың бөлігінен тұратын фигураны үшбұрыш деп атайды.  
  
Үшбұрыштың қабырғаларына байланысты түрлері:  
1) қабырғаларының ұзындықтары әртүрлі болатын үшбұрыш әр қабырғалы үшбұрыш  
2) екі қабырғасы тең болатын үшбұрыш тең бүйірлі үшбұрыш  
3) үш қабырғасы өзара тең болатын үшбұрыш тең қабырғалы үшбұрыш  
  
Үшбұрыштың бұрыштарына байланысты түрлері:  
1) үш бұрышы да сүйір болатын сүйір бұрышты үшбұрыш  
2) бір бұрышы тік болатын тік бұрышты үшбұрыш  
3) бір бұрышы доғал болатын үшбұрыш доғал бұрышты үшбұрыш деп аталады.  
  
Анықтама: Үшбұрыштың қабырғаларының ұзындықтарының қосындысы периметрі деп аталады.  
Анықтама: үшбұрыштың төбесін оған қарама - қарсы жатқан қабырғасының ортасымен қосатын кесіндіні оның медианасы деп атайды.  
Анықтама: үшбұрыш бұрышының биссектрисасы қарсы қабырғаға дейінгі кесіндісі, оның осы бұрыштың биссектрисасы деп аталады.  
Анықтама: үшбұрыштың төбесімен қарсы жатқан қабырғаны қамтитын түзуге түсірілген перпендикуляр кесіндісі үшбұрыштың биіктігі деп атайды.

|  |  |  |
| --- | --- | --- |
| [тең қабырғалы](http://kk.wikipedia.org/wiki/%D0%A1%D1%83%D1%80%D0%B5%D1%82:Triangle.Equilateral.svg) | [теңбүйірлі](http://kk.wikipedia.org/wiki/%D0%A1%D1%83%D1%80%D0%B5%D1%82:Triangle.Isosceles.svg) | [Доғал бұрышты](http://kk.wikipedia.org/wiki/%D0%A1%D1%83%D1%80%D0%B5%D1%82:Triangle.Scalene.svg) |
| *Дұрыс үшбұрыш* | *Теңбүйірлі* | *Доғал бұрышты* |